《清富楼》
宋代·华岳

椤枷心地有瞿昙，清富名楼足可观。
买断江山诗料足，揭开风月画图宽。
都无一点红尘到，便作千双白璧看。
我欲鞭驴快幽赏，白鸥盟在不忧寒。
去年清富屡求诗，今日凭阑约翠微。
山带野花堪入画，水环汀草欲成围。
一园黄菊有余食，两顷白云无限衣。
说与尘寰守钱虏，不劳魂梦到禅扉。

作者简介：华岳，南宋诗人。生卒年不详，字子西，贵池（今属安徽）人。因读书于贵池齐山翠微亭，自号翠微，武学生。开禧元年（1205）因上书请诛韩侂胄、苏师旦，下建宁（今福建建瓯）狱。韩侂胄诛，放还。嘉定十年(1217)，登武科第一，为殿前司官属。密谋除去丞相史弥远，下临安狱，杖死东市。其诗豪纵，有《翠微北征录》。